title: Регламент за изпълнение (ЕС) 2018/325 на Съвета от 5 март 2018 година за прилагане на член 17, параграф 3 от Регламент (ЕС) № 224/2014 относно ограничителни мерки с оглед на положението в Централноафриканската република

text:
               6.3.2018

               BG

               Официален вестник на Европейския съюз

               L 63/3

         РЕГЛАМЕНТ ЗА ИЗПЪЛНЕНИЕ (ЕС) 2018/325 НА СЪВЕТА
   от 5 март 2018 година
   за прилагане на член 17, параграф 3 от Регламент (ЕС) № 224/2014 относно ограничителни мерки с оглед на положението в Централноафриканската република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 224/2014 на Съвета от 10 март 2014 г. относно ограничителни мерки с оглед на положението в Централноафриканската република (1), и по-специално член 17, параграф 3 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 10 март 2014 г. Съветът прие Регламент (ЕС) № 224/2014.

               (2)

               На 16 февруари 2018 г. комитетът към Съвета за сигурност на Организацията на обединените нации, създаден съгласно Резолюция 2127 (2013) на Съвета за сигурност на Организацията на обединените нации, актуализира информацията относно едно лице, за което се прилагат ограничителни мерки.

               (3)

               Поради това приложение I към Регламент (ЕС) № 224/2014 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 224/2014 се изменя съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 март 2018 година.

            За Съвета

            Председател

         Н. ДИМОВ

      (1)  ОВ L 70, 11.3.2014 г., стр. 1.

      ПРИЛОЖЕНИЕ
      В приложение I към Регламент (ЕС) № 224/2014 в част А „Лица“ вписването относно посоченото по-долу лице се заменя със следното:

                     „1.

                     François Yangouvonda BOZIZÉ (други имена: a) Bozize Yangouvonda; b) Samuel Peter Mudde (роден на 16 декември 1948 г. в Izo, Южен Судан)
                     Длъжност: а) Бивш президент на Централноафриканската република; б) Преподавател
                     Дата на раждане: а) 14 октомври 1946 г.; б) 16 декември 1948 г.
                     Място на раждане: а) Mouila, Габон; б) Izo, Южен Судан
                     Гражданство: а) Централноафриканска република; б) Южен Судан
                     Паспорт №: D00002264, издаден на 11 юни 2013 г. (издаден от Министерството на външните работи в Juba, Южен Судан. Изтича на 11 юни 2017 г. Дипломатически паспорт, издаден на името на Samuel Peter Mudde)
                     Национален идентификационен номер: M4800002143743 (Личен номер в паспорта)
                     Адрес: Уганда.
                     Дата на посочване от ООН: 9 май 2014 г.

                        Друга информация: Името на майката: Martine Kofio. Уеб адрес за специални известия на Интерпол и Съвета за сигурност на ООН: https://www.interpol.int/en/notice/search/un/5802796

                        Сведения от описателното обобщение на основанията за включване в списъка, предоставено от Комитета по санкциите:

                     Bozizе е включен в списъка на 9 май 2014 г. съгласно точка 36 от Резолюция 2134 (2014) за „участие или подпомагане на действия, които подкопават мира, стабилността или сигурността на ЦАР“.

                           Допълнителни сведения

                     Със съдействието на свои поддръжници Bozize подстрекава нападението в Bangui на 5 декември 2013 г. Оттогава той продължава опитите си за провеждане на операции за дестабилизиране, целящи поддържане на напрежението в столицата на ЦАР. Има сведения, че преди да напусне ЦАР на 24 март 2013 г., Bozize създава военизираната групировка Антибалака. В комюнике Bozize призовава групировката си да продължи жестоките нападения срещу настоящия режим и ислямистите. Има сведения, че Bozize предоставя финансова и материална подкрепа на членове на групировката, които работят за дестабилизиране на протичащия в момента преход и за връщането на Bozize на власт. Повечето от членовете на Антибалака са от централноафриканските въоръжени сили, разпръснали се в провинцията след преврата и впоследствие реорганизирани от Bozize. Bozize и поддръжниците му контролират повече от половината части Антибалака.
                     Лоялните към Bozize сили са въоръжени с автомати, минохвъргачки и ракетомети и все по-често участват в репресиите срещу мюсюлманското население в ЦАР. Обстановката в ЦАР рязко се влошава след нападението на Антибалака в Bangui от 5 декември 2013 г., при което загиват над 700 души.“


title: Регламент за изпълнение (ЕС) 2018/337 на Комисията от 5 март 2018 година за изменение на Регламент за изпълнение (ЕС) 2015/2403 за определяне на общи насоки относно стандартите и методите за дезактивиране с цел осигуряване на гаранции, че дезактивираните огнестрелни оръжия са приведени в състояние на необратима нефункционалност (Текст от значение за ЕИП. )

text:
               8.3.2018

               BG

               Официален вестник на Европейския съюз

               L 65/1

         РЕГЛАМЕНТ ЗА ИЗПЪЛНЕНИЕ (ЕС) 2018/337 НА КОМИСИЯТА
   от 5 март 2018 година
   за изменение на Регламент за изпълнение (ЕС) 2015/2403 за определяне на общи насоки относно стандартите и методите за дезактивиране с цел осигуряване на гаранции, че дезактивираните огнестрелни оръжия са приведени в състояние на необратима нефункционалност
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/477/ЕИО на Съвета от 18 юни 1991 г. относно контрола на придобиването и притежаването на оръжие (1), и по-специално член 10б, параграф 2 от нея,
   като има предвид, че:

               (1)

               В Регламент за изпълнение (ЕС) 2015/2403 на Комисията (2) са определени правила, както и технически спецификации относно дезактивирането на огнестрелни оръжия в ЕС с цел осигуряване на гаранции, че дезактивираните огнестрелни оръжия са приведени в състояние на необратима нефункционалност. В този регламент е описано също как дезактивирането на огнестрелни оръжия трябва да бъде проверявано и удостоверявано от държавни органи на държавите членки и са определени правила относно маркирането на дезактивираните огнестрелни оръжия.

               (2)

               С цел да се осигури възможно най-високо ниво на сигурност по отношение на дезактивирането на огнестрелни оръжия, в Регламент за изпълнение (ЕС) 2015/2403 е предвидено редовно да се преразглеждат и актуализират определените в него технически спецификации, като се отчита опитът, придобит от държавите членки при прилагането на тези разпоредби и на всякакви допълнителни мерки за дезактивиране.

               (3)

               За тази цел през септември 2016 г. Комисията формира работна група, включваща национални експерти в областта на дезактивирането на огнестрелни оръжия, в рамките на Комитета, учреден съгласно Директива 91/477/ЕИО. Работната група съсредоточи дейността си върху преработване на техническите спецификации за дезактивирането на огнестрелни оръжия, формулирани в приложение I към Регламент за изпълнение (ЕС) 2015/2403, с цел да подобри тяхната яснота, да избегне използването на всякакви неясни за практикуващите лица елементи и да осигури приложимост на техническите спецификации по отношение на всички видове огнестрелни оръжия.

               (4)

               Директива 91/477/ЕИО е изменена с Директива (ЕС) 2017/853 на Европейския парламент и на Съвета (3). В обхвата на изменената директива са включени дезактивираните огнестрелни оръжия, дадена е тяхна класификация и дефиниция на дезактивираните огнестрелни оръжия, отразяваща общите принципи на дезактивиране на огнестрелните оръжия съгласно Протокола срещу незаконното производство и трафик с огнестрелни оръжия, техни части, компоненти и боеприпаси към Конвенцията на ООН срещу транснационалната организирана престъпност; Протоколът е приложен към Решение 2014/164/ЕС на Съвета (4), с което той е транспониран в нормативната уредба на ЕС.

               (5)

               Правилата относно дезактивирането на огнестрелните оръжия, определени в Регламент за изпълнение (ЕС) 2015/2403, следва да отразяват и да са в съответствие с новите правила относно дезактивирането, въведени с Директива (ЕС) 2017/853.

               (6)

               Обхватът на Регламент за изпълнение (ЕС) 2015/2403 следва да включва огнестрелните оръжия от всички категории, посочени в част II от приложение I към Директива 91/477/ЕИО.

               (7)

               Техническите спецификации за дезактивирането на огнестрелни оръжия следва да предотвратяват възможността за реактивиране на огнестрелните оръжия с използване на обикновени инструменти.

               (8)

               Техническите спецификации относно дезактивирането на огнестрелни оръжия са насочени към дезактивирането на основните компоненти на огнестрелните оръжия, както те са дефинирани в Директива 91/477/ЕИО. Това е така, защото в Директива 91/477/ЕИО е дадена също и дефиниция за дезактивирани огнестрелни оръжия, в която е включена необходимостта да се гарантира, че всички основни компоненти на съответното огнестрелно оръжие са доведени до постоянна нефункционалност и невъзможност за отстраняване, подмяна или модификация по начин, който би позволил огнестрелното оръжие да бъде въведено отново в употреба по какъвто и да било начин. Техническите спецификации за дезактивирането на огнестрелни оръжия следва да се отнасят също и за дезактивирането на цеви за смяна, които, бидейки самостоятелни предмети, са свързани в техническо отношение с подлежащото на дезактивиране огнестрелно оръжие и са предназначени да бъдат монтирани на него.

               (9)

               По искане на работната група, състояща се от национални експерти в областта на дезактивирането, в продължение на 5 седмици — от 9 февруари до 20 март 2017 г. преработените технически спецификации бяха подложени на стрес тест от национални практикуващи лица в областта на дезактивирането. Резултатът от този стрес текст доведе по-специално до решение да бъде преразгледана формулировката на спецификациите за дезактивиране. С цел да бъде постигната яснота специфичните дезактивационни операции трябва да бъдат представени по такъв начин, че да се прави разграничение между различните видове огнестрелни оръжия.

               (10)

               Мерките, предвидени в настоящия регламент, са в съответствие със становището на Комитета, създаден съгласно Директива 91/477/ЕИО.

               (11)

               За да могат държавите членки да направят необходимите административни промени и да приведат своята практика в съответствие с така изменения регламент за изпълнение, настоящият регламент следва да започне да се прилага три месеца след неговото влизането в сила,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) 2015/2403 се изменя, както следва:

               1)

               Параграф 1 от член 1 се заменя със следното:
               „1.   Настоящият регламент се прилага за огнестрелните оръжия от всички категории, изброени в част II от приложение I към Директива 91/477/ЕИО.“

               2)

               Параграф 1 от член 3 се заменя със следното:
               „1.   Държавите членки определят компетентен държавен орган, който да проверява дали дезактивирането на огнестрелното оръжие е извършено в съответствие с техническите спецификации, определени в приложение I („проверяващия субект“).“

               3)

               Член 5 се заменя със следното:
               „Член 5
               Маркировка на дезактивираните оръжия
               Върху дезактивираните оръжия се нанася обща уникална маркировка в съответствие с образеца, посочен в приложение II, за да се покаже, че те са били дезактивирани в съответствие с техническите спецификации, определени в приложение I. Маркировката се нанася от проверяващия субект върху всички основни компоненти, модифицирани за дезактивирането на огнестрелното оръжие, и трябва да отговаря на следните критерии:

                           а)

                           да бъде ясно видима и неотстранима;

                           б)

                           да носи информация за държавата членка, в която е извършено дезактивирането, и за проверяващия субект, който го е удостоверил;

                           в)

                           оригиналният(те) сериен(йни) номер(а) на огнестрелното оръжие се запазва(т).“

               4)

               Приложение I се заменя с текста на приложение I към настоящия регламент.

               5)

               Приложение II се заменя с текста на приложение II към настоящия регламент.

               6)

               Приложение III се заменя с текста на приложение III към настоящия регламент.

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Той започва да се прилага от 28 юни 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 март 2018 година.

            За Комисията

            Председател

         Jean-Claude JUNCKER

      (1)  ОВ L 256, 13.9.1991 г., стр. 51.

      (2)  Регламент за изпълнение (ЕС) 2015/2403 на Комисията от 15 декември 2015 г. за определяне на общи насоки относно стандартите и методите за дезактивиране с цел осигуряване на гаранции, че дезактивираните огнестрелни оръжия са приведени в състояние на необратима нефункционалност (ОВ L 333, 19.12.2015 г., стр. 62).

      (3)  Директива (ЕС) 2017/853 на Европейския парламент и на Съвета от 17 май 2017 г. за изменение на Директива 91/477/ЕИО на Съвета относно контрола на придобиването и притежаването на оръжие (ОВ L 137, 24.5.2017 г., стр. 22).

      (4)  Решение 2014/164/ЕС на Съвета от 11 февруари 2014 г. относно сключването от името на Европейския съюз на Протокола срещу незаконното производство и трафик с огнестрелни оръжия, техни части и компоненти и боеприпаси към Конвенцията на Организацията на обединените нации срещу транснационалната организирана престъпност (ОВ L 89, 25.3.2014 г., стр. 7).

      ПРИЛОЖЕНИЕ I

         Технически спецификации за дезактивирането на огнестрелни оръжия

                  —

                  Операциите за дезактивиране, които трябва да се извършат при привеждане на огнестрелни оръжия в състояние на необратима нефункционалност, се определят въз основа на три таблици:

                              —

                              в таблица I е даден списък на различните видове огнестрелни оръжия,

                              —

                              в таблица II са посочени общите принципи, които трябва да бъдат спазвани при привеждането на огнестрелните оръжия в състояние на необратима нефункционалност,

                              —

                              в таблица III са описани специфичните операции за отделните видове огнестрелни оръжия, чрез които те се привеждат в състояние на необратима нефункционалност.

                  —

                  Техническите спецификации за дезактивирането на огнестрелни оръжия следва да създават невъзможност за тяхното реактивиране с използване на обикновени инструменти.

                  —

                  Техническите спецификации относно дезактивирането на огнестрелни оръжия са насочени към дезактивирането на основните компоненти на огнестрелните оръжия, както те са дефинирани в Директива 91/477/ЕИО Техническите спецификации за дезактивирането на огнестрелни оръжия, определени в приложение I, се отнасят също и за дезактивирането на цеви за смяна, които, бидейки самостоятелни предмети, са свързани в техническо отношение с подлежащото на дезактивиране огнестрелно оръжие и са предназначени да бъдат монтирани на него.

                  —

                  С цел да се гарантира правилно и единно прилагане на операциите по дезактивиране на огнестрелни оръжия, Комисията трябва да разработи дефиниции в сътрудничество с държавите членки.

         Таблица I

         Списък на видовете огнестрелни оръжия

                  Видове огнестрелни оръжия

                  1

                  Пистолети (еднозарядни, полуавтоматични)

                  2

                  Револвери (включително револвери с барабанно зареждане)

                  3

                  Дългоцевни еднозарядни огнестрелни оръжия (без чупеща се цев)

                  4

                  Огнестрелни оръжия с чупеща се цев (напр. гладкоцевни, нарезни, комбинирани, с вертикално плъзгащ се/въртящ се затвор, дългоцевни и късоцевни огнестрелни оръжия)

                  5

                  Дългоцевни многозарядни огнестрелни оръжия (гладкоцевни, нарезни)

                  6

                  Полуавтоматични дългоцевни огнестрелни оръжия (гладкоцевни, нарезни)

                  7

                  Автоматични огнестрелни оръжия: напр. автомати, картечници (картечни пистолети), автоматични пистолети

                  8

                  Преднозарядни огнестрелни оръжия, включително с чупеща се цев (без револвери с барабанно зареждане)

         Таблица II

         Общи принципи

      Необходимо е да се предотврати възможността за разглобяване на основните компоненти на огнестрелните оръжия чрез заваряване, залепване (bonding) или използване на други подходящи мерки с еквивалентна степен на неизменност.
      В зависимост от националното законодателство този процес може да се извърши след проверката от националния орган.
      Твърдост на влаганите елементи: Дезактивиращият стопански субект трябва да осигури по отношение на използваните щифтове/запушалки/пръти да са с твърдост поне 40 HRC, както и да използва за заваряването материал, осигуряващ трайно и реално съединение.

         Таблица III

         Специфични операции за отделните видове огнестрелни оръжия

                              1.

                              ПИСТОЛЕТИ (ЕДНОЗАРЯДНИ, ПОЛУАВТОМАТИЧНИ)

                  1.1

               Цев (barrel): Прави се надлъжен прорез в цевта, включително и на патронника, когато има такъв (широчина: >
                      калибър; дължина: за нарезните цеви — три пъти дължината на патронника и за гладкостенните цеви — два пъти дължината на патронника).

                  1.2

                  Цев: За всички пистолети с изключение на тези с чупеща се цев е необходимо да бъде пробит отвор и през двете стени на патронника, в който да бъде вложен и здраво заварен щифт от закалена стомана (с диаметър > 50 % от патронника, минимум 4,5 mm). Същият щифт може да се използва за застопоряване на цевта към затворната кутия. Като алтернативна възможност се вкарва и здраво се заварява в патронника запушалка с размера на патрона.

                  1.3

                  Цев: Отстранява се подавачът на патрони, ако има такъв.

                  1.4

                  Цев: Цевта трябва да бъде трайно фиксирана към огнестрелното оръжие чрез заваряване, залепване или използване на други подходящи мерки с еквивалентна степен на неизменност. За тази цел може да се използва щифтът, използван в операция 1.2.

                  1.5

                  Цев: За цевите за смяна, които не са сглобени към пистолета, се прилагат операции 1.1 — 1.4 и 1.19, в съответствие с конкретния случай. Освен това възможността цевите да бъдат монтирани на огнестрелно оръжие трябва трайно да бъде предотвратена чрез срязване, заваряване, залепване или използване на други подходящи мерки с еквивалентна степен на неизменност.

                  1.6

                  Затвор (breech block)/затворна глава (bolt head): Ударникът се отстранява или скъсява.

                  1.7

                  Затвор/затворна глава: Челото на затвора се отнема машинно или се отстранява под ъгъл между 45 и 75 градуса, измерен спрямо първоначалния ъгъл на челото. Необходимо е да бъде отстранен материал по цялото чело на затвора. Всички заключващи зъбци трябва да бъдат отстранени или значително отслабени.

                  1.8

                  Затвор/затворна глава: Отворът за ударника се заварява.

                  1.9

                  Затворен блок (slide): Челото на затвора се отнема машинно или се отстранява под ъгъл между 45 и 75 градуса, измерен спрямо първоначалния ъгъл на челото. Необходимо е да бъде отстранен материал по цялото чело на затвора.

                  1.10

                  Затворен блок: Ударникът се отстранява.

                  1.11

                  Затворен блок: Заключващите зъбци в затворния блок се отстраняват.

                  1.12

                  Затворен блок: Когато е приложимо, вътрешната част на зацепващия ръб на изреза за изхвърляне на гилзата, намиращ се в затворния блок, се отнема машинно под ъгъл в интервала между 45 градуса и 75 градуса.

                  1.13

                  Затворен блок: Ако затворът може да се отделя от тялото на затворния блок, дезактивираният затвор трябва да бъде трайно фиксиран към тялото на затворния блок.

                  1.14

                  Затворна рама (frame)/цевна кутия (receiver): Отстранява се подавачът на патрони, ако има такъв.

                  1.15

                  Затворна рама/цевна кутия: Поне 2/3 от релсите на затворния блок от двете страни на затворната рама се отстраняват машинно.

                  1.16

                  Спусков механизъм (trigger mechanism): Осигурява се разрушаване на физическата функционална връзка между спусъка и петлето, ударника или шепталото. Спусковият механизъм се стопява, а също и се заварява в цевната кутия/затворната рама, в съответните случаи. Ако такова стопяване на спусковия механизъм е невъзможно, той се отстранява и неговото място се запълва с наварен метал или епоксидна смола.

                  1.17

                  Спусков механизъм: Спусковият механизъм и/или гнездо трябва да бъдат заварени към цевната кутия/затворната рама (в случай че затворната рама е стоманена) или да бъдат залепени към цевната кутия с устойчиво на висока температура лепило (в случай че затворната рама е изработена от лек метал или от полимер).

                  1.18

                  Автоматична система (automatic system): Газовото бутало, газовата тръба и газовото отверстие се унищожават посредством срязване или заваряване.

                  1.19

                  Автоматична система: Ако няма газово бутало, газовата тръба се отстранява. Ако цевта се използва като газово бутало, дезактивираната цев се заварява към гнездото. Във всички случаи, при които има газоотвеждащ отвор, той трябва да се затвори чрез заваряване.

                  1.20

                  Пълнители (magazines): Пълнителят се заварява с точкови заварки към затворната рама или към ръкохватката, в зависимост от вида на оръжието, с цел предотвратяване на отстраняването му.

                  1.21

                  Пълнители: Ако пълнителят липсва, на мястото му се правят точкови заварки или се използват подходящи мерки, или се поставя блокировка, така че трайно да се предотврати поставянето на пълнител.

                  1.22

                  Заглушител (silencer/suppressor): Трайно се предотвратява възможността за сваляне на заглушителя чрез използване на щифт от закалена стомана или чрез заваряване, залепване или използване на други подходящи мерки с еквивалентна степен на неизменност, ако заглушителят е част от оръжието.

                  1.23

                  Заглушител: Отстраняват се всички вътрешни части на заглушителя (за които това е възможно) и техните точки на закрепване, така че да остане само тръбата. Пробиват се отвори с диаметър, по-голям от калибъра на огнестрелното оръжие, и с надлъжен интервал 3 cm (за късоцевни огнестрелни оръжия) или 5 cm (за дългоцевни огнестрелни оръжия), през корпуса, като се прониква в разширителната камера. Като алтернативна възможност в корпуса се прави надлъжен прорез от минимум 6 mm, който прониква в разширителната камера.

                              2.

                              РЕВОЛВЕРИ (ВКЛЮЧИТЕЛНО РЕВОЛВЕРИ С БАРАБАННО ЗАРЕЖДАНЕ)

                  2.1

               Цев: Прави се надлъжен прорез (с широчина >
                      калибър; дължина: минимум
                      от дължината на цевта, измерена от съединителния конус на цевта (forcing cone).

                  2.2

                  Цев: Пробива се отвор и през двете страни на цевта (близо до съединителния конус на цевта) и в него трябва да бъде вложен и здраво заварен щифт от закалена стомана (с диаметър > 50 % от калибъра, минимум 4,5 mm). Същият щифт може да се използва за застопоряване на цевта към затворната кутия. Като алтернативна възможност се заварява здраво запушалка от закалена стомана (с дължина минимум половината от дължината на камерата на барабана) в цевта, като запушалката се разполага така, че да започва от страната на барабана.

                  2.3

                  Цев: Цевта трябва да бъде трайно фиксирана към затворната рама чрез заваряване, залепване или използване на други подходящи мерки с еквивалентна степен на неизменност. За тази цел може да се използва щифтът, използван в операция 2.2.

                  2.4

                  Цев: За цевите за смяна, които не са сглобени към огнестрелното оръжие, се прилагат операции 2.1 — 2.3, в съответствие с конкретния случай. Освен това възможността цевите да бъдат монтирани на огнестрелно оръжие трябва трайно да бъде предотвратена чрез срязване, заваряване, залепване или използване на други подходящи мерки с еквивалентна степен на неизменност.

                  2.5

                  Барабан (cylinder): Всички вътрешни стени на барабана се отстраняват по протежение на най-малко 2/3 от дължината му чрез машинна обработка. Отстранява се възможно най-голяма част от вътрешните стени, в идеалния случай по целия диаметър, но без да се засегне външната стена.

                  2.6

                  Барабан: Когато е възможно, барабанът се заварява за затворната рама с цел да не може да се изважда или се прилагат други подходящи мерки, като например щифтово съединение, които да правят неговото изваждане невъзможно.

                  2.7

                  Барабан: За барабаните за смяна, които не са сглобени към огнестрелното оръжие, се прилага операция 2.5. Освен това възможността барабанът да бъде монтиран на огнестрелно оръжие трябва трайно да бъде предотвратена чрез срязване, заваряване, залепване или използване на други подходящи мерки с еквивалентна степен на неизменност.

                  2.8

                  Затворна рама/цевна кутия: Отворът за ударника се разширява до размер, три пъти по-голям от първоначалния размер.

                  2.9

                  Затворна рама/цевна кутия: Ударникът се отстранява или скъсява.

                  2.10

                  Спусков механизъм: Осигурява се разрушаване на физическата функционална връзка между спусъка и петлето, ударника или шепталото. Спусковият механизъм се стопява, а също и се заварява в цевната кутия/затворната рама, в съответните случаи. Ако такова стопяване на спусковия механизъм е невъзможно, той се отстранява и неговото място се запълва с наварен метал или епоксидна смола.

                  2.11

                  Спусков механизъм: Спусковият механизъм и/или гнездо трябва да бъдат заварени към цевната кутия/затворната рама (в случай че затворната рама е стоманена) или да бъдат залепени към цевната кутия с устойчиво на висока температура лепило (в случай че затворната рама е изработена от лек метал или от полимер).

                  2.12

                  Заглушител: Трайно се предотвратява възможността за сваляне на заглушителя чрез използване на щифт от закалена стомана или чрез заваряване, залепване или използване на други подходящи мерки с еквивалентна степен на неизменност, ако заглушителят е част от оръжието.

                  2.13

                  Заглушител: Отстраняват се всички вътрешни части на заглушителя (за които това е възможно) и техните точки на закрепване, така че да остане само тръбата. Пробиват се отвори с диаметър, по-голям от калибъра на огнестрелното оръжие, и с надлъжен интервал 3 cm (за късоцевни огнестрелни оръжия) или 5 cm (за дългоцевни огнестрелни оръжия), през корпуса, като се прониква в разширителната камера. Като алтернативна възможност в корпуса се прави надлъжен прорез от минимум 6 mm, който прониква в разширителната камера.

                              3.

                              ДЪЛГОЦЕВНИ ЕДНОЗАРЯДНИ ОГНЕСТРЕЛНИ ОРЪЖИЯ (БЕЗ ЧУПЕЩА СЕ ЦЕВ)

                  3.1

               Цев: Прави се надлъжен прорез в цевта, включително и на патронника, когато има такъв (широчина: >
                      калибър; дължина: за нарезните цеви — три пъти дължината на патронника, и за гладкостенните цеви — два пъти дължината на патронника).

                  3.2

                  Цев: Необходимо е да бъде пробит отвор и през двете стени на патронника, в който да бъде вложен и здраво заварен щифт от закалена стомана (с диаметър > 50 % от патронника, минимум 4,5 mm). Същият щифт може да се използва за застопоряване на цевта към затворната кутия. Като алтернативна възможност в патронника се вкарва и здраво се заварява запушалка с размера на патрона.

                  3.3

                  Цев: Отстранява се подавачът на патрони, ако има такъв.

                  3.4

                  Цев: Цевта трябва да бъде трайно фиксирана към огнестрелното оръжие чрез заваряване, залепване или използване на други подходящи мерки с еквивалентна степен на неизменност. За тази цел може да се използва щифтът, използван в операция 3.2.

                  3.5

                  Цев: За цевите за смяна, които не са сглобени към огнестрелното оръжие, се прилагат операции 3.1 — 3.4, в съответствие с конкретния случай. Освен това възможността цевите да бъдат монтирани на огнестрелно оръжие трябва трайно да бъде предотвратена чрез срязване, заваряване, залепване или използване на други подходящи мерки с еквивалентна степен на неизменност.

                  3.6

                  Затвор/затворна глава: Ударникът се отстранява или скъсява.

                  3.7

                  Затвор/затворна глава: Челото на затвора се отнема машинно или се отстранява под ъгъл между 45 и 75 градуса, измерен спрямо първоначалния ъгъл на челото. Необходимо е да бъде отстранен материал по цялото чело на затвора. Всички заключващи зъбци трябва да бъдат отстранени или значително отслабени.

                  3.8

                  Затвор/затворна глава: Отворът за ударника се заварява.

                  3.9

                  Спусков механизъм: Осигурява се разрушаване на физическата функционална връзка между спусъка и петлето, ударника или шепталото. Спусковият механизъм се стопява, а също и се заварява в цевната кутия/затворната рама, в съответните случаи. Ако такова стопяване на спусковия механизъм е невъзможно, той се отстранява и неговото място се запълва с наварен метал или епоксидна смола.

                  3.10

                  Спусков механизъм: Спусковият механизъм и/или гнездо трябва да бъдат заварени към цевната кутия/затворната рама (в случай че затворната рама е стоманена) или да бъдат залепени към цевната кутия с устойчиво на висока температура лепило (в случай че затворната рама е изработена от лек метал или от полимер).

                  3.11

                  Заглушител: Трайно се предотвратява възможността за сваляне на заглушителя чрез използване на щифт от закалена стомана или чрез заваряване, залепване или използване на други подходящи мерки с еквивалентна степен на неизменност, ако заглушителят е част от оръжието.

                  3.12

                  Заглушител: Отстраняват се всички вътрешни части на заглушителя (за които това е възможно) и техните точки на закрепване, така че да остане само тръбата. Пробиват се отвори с диаметър, по-голям от калибъра на огнестрелното оръжие, и с надлъжен интервал 3 cm (за късоцевни огнестрелни оръжия) или 5 cm (за дългоцевни огнестрелни оръжия), през корпуса, като се прониква в разширителната камера. Като алтернативна възможност в корпуса се прави надлъжен прорез от минимум 6 mm, който прониква в разширителната камера.

                              4.

                              ОГНЕСТРЕЛНИ ОРЪЖИЯ С ЧУПЕЩА СЕ ЦЕВ (НАПР. ГЛАДКОЦЕВНИ, НАРЕЗНИ, КОМБИНИРАНИ, С ВЕРТИКАЛНО ПЛЪЗГАЩ СЕ/ВЪРТЯЩ СЕ ЗАТВОР, КЪСОЦЕВНИ И ДЪЛГОЦЕВНИ ОГНЕСТРЕЛНИ ОРЪЖИЯ)

                  4.1

               Цев: Прави се надлъжен прорез в цевта, включително и на патронника, когато има такъв (широчина: >
                      калибър; дължина: за нарезните цеви — три пъти дължината на патронника, и за гладкостенните цеви — два пъти дължината на патронника). За огнестрелни оръжия без включен в цевта патронник се прави надлъжен прорез (с широчина >
                      калибър; дължина: минимум
                      от дължината на цевта, измерена от съединителния конус на цевта (forcing cone).

                  4.2

                  Цев: В патронника трябва да бъде здраво заварена плътно прилягаща запушалка с дължина поне 2/3 от дължината на камерата, като тя следва да бъде разположена възможно най-близо до задната част на цевта.

                  4.3

                  Цев: Отстранява се подавачът на патрони, ако има такъв.

                  4.4

                  Цев: Цевта трябва да бъде трайно фиксирана към огнестрелното оръжие чрез заваряване, залепване или използване на други подходящи мерки с еквивалентна степен на неизменност.

                  4.5

                  Цев: За цевите за смяна, които не са сглобени към огнестрелното оръжие, се прилагат операции 4.1 — 4.4, в съответствие с конкретния случай. Освен това възможността цевите да бъдат монтирани на огнестрелно оръжие трябва трайно да бъде предотвратена чрез срязване, заваряване, залепване или използване на други подходящи мерки с еквивалентна степен на неизменност.

                  4.6

                  Спусков механизъм: Осигурява се разрушаване на физическата функционална връзка между спусъка и петлето, ударника или шепталото. Спусковият механизъм се стопява, а също и се заварява в цевната кутия/затворната рама, в съответните случаи. Ако такова стопяване на спусковия механизъм е невъзможно, той се отстранява и неговото място се запълва с наварен метал или епоксидна смола.

                  4.7

                  Спусков механизъм: Спусковият механизъм и/или гнездо трябва да бъдат заварени към цевната кутия/затворната рама (в случай че затворната рама е стоманена) или да бъдат залепени към цевната кутия с устойчиво на висока температура лепило (в случай че затворната рама е изработена от лек метал или от полимер).

                  4.8

                  Затворна кутия: Прорязва се машинно конус с ъгъл при върха най-малко 60 градуса, така че да се получи основа с диаметър, който да е най-малко 10 mm или да е равен на диаметъра на челото на затвора.

                  4.9

                  Затворна кутия: Ударникът се отстранява, отворът за ударника се уголемява до диаметър най-малко 5 mm и отворът за ударника се заварява.

                  4.10

                  Заглушител: Трайно се предотвратява възможността за сваляне на заглушителя чрез използване на щифт от закалена стомана или чрез заваряване, залепване или използване на други подходящи мерки с еквивалентна степен на неизменност, ако заглушителят е част от оръжието.

                  4.11

                  Заглушител: Отстраняват се всички вътрешни части на заглушителя (за които това е възможно) и техните точки на закрепване, така че да остане само тръбата. Пробиват се отвори с диаметър, по-голям от калибъра на огнестрелното оръжие, и с надлъжен интервал 3 cm (за късоцевни огнестрелни оръжия) или 5 cm (за дългоцевни огнестрелни оръжия), през корпуса, като се прониква в разширителната камера. Като алтернативна възможност в корпуса се прави надлъжен прорез от минимум 6 mm, който прониква в разширителната камера.

                              5.

                              ДЪЛГОЦЕВНИ МНОГОЗАРЯДНИ ОГНЕСТРЕЛНИ ОРЪЖИЯ (ГЛАДКОЦЕВНИ, НАРЕЗНИ)

                  5.1

               Цев: Прави се надлъжен прорез в цевта, включително и на патронника, когато има такъв (широчина: >
                      калибър; дължина: за нарезните цеви — три пъти дължината на патронника, и за гладкостенните цеви — два пъти дължината на патронника). За огнестрелни оръжия без включен в цевта патронник се прави надлъжен прорез (с широчина >
                      калибър; дължина: минимум
                      от дължината на цевта, измерена от съединителния конус на цевта.

                  5.2

                  Цев: Необходимо е да бъде пробит отвор и през двете стени на патронника, в който да бъде вложен и здраво заварен щифт от закалена стомана (с диаметър > 50 % от патронника, минимум 4,5 mm). Същият щифт може да се използва за застопоряване на цевта към затворната кутия. Като алтернативна възможност се вкарва и здраво се заварява в патронника запушалка с размера на патрона.

                  5.3

                  Цев: Отстранява се подавачът на патрони, ако има такъв.

                  5.4

                  Цев: Цевта трябва да бъде трайно фиксирана към огнестрелното оръжие чрез заваряване, залепване или използване на други подходящи мерки с еквивалентна степен на неизменност. За тази цел може да се използва щифтът, използван в операция 5.2.

                  5.5

                  Цев: За цевите за смяна, които не са сглобени към огнестрелното оръжие, се прилагат операции 5.1 — 5.4, в съответствие с конкретния случай. Освен това възможността цевите да бъдат монтирани на огнестрелно оръжие трябва трайно да бъде предотвратена чрез срязване, заваряване, залепване или използване на други подходящи мерки с еквивалентна степен на неизменност.

                  5.6

                  Затвор/затворна глава: Ударникът се отстранява или скъсява.

                  5.7

                  Затвор/затворна глава: Челото на затвора се отнема машинно или се отстранява под ъгъл между 45 и 75 градуса, измерен спрямо първоначалния ъгъл на челото. Необходимо е да бъде отстранен материал по цялото чело на затвора. Всички заключващи зъбци трябва да бъдат отстранени или значително отслабени.

                  5.8

                  Затвор/затворна глава: Отворът за ударника се заварява.

                  5.9

                  Спусков механизъм: Осигурява се разрушаване на физическата функционална връзка между спусъка и петлето, ударника или шепталото. Спусковият механизъм се стопява, а също и се заварява в цевната кутия/затворната рама, в съответните случаи. Ако такова стопяване на спусковия механизъм е невъзможно, той се отстранява и неговото място се запълва с наварен метал или епоксидна смола.

                  5.10

                  Спусков механизъм: Спусковият механизъм и/или гнездо трябва да бъдат заварени към цевната кутия/затворната рама (в случай че затворната рама е стоманена) или да бъдат залепени към цевната кутия с устойчиво на висока температура лепило (в случай че затворната рама е изработена от лек метал или от полимер).

                  5.11

                  Пълнители: Пълнителят се заварява с точкови заварки към затворната рама или към ръкохватката, в зависимост от вида на оръжието, с цел предотвратяване на отстраняването му.

                  5.12

                  Пълнители: Ако пълнителят липсва, на мястото му се правят точкови заварки или се използват подходящи мерки, или се поставя блокировка, така че трайно да се предотврати поставянето на пълнител.

                  5.13

                  Пълнители: Ако пълнителят е тръбен, прокарват се един или няколко щифта през пълнителя, патронника и затворната рама, така че те да бъдат трайно свързани помежду си. Съединението се закрепва чрез заваряване.

                  5.14

                  Заглушител: Трайно се предотвратява възможността за сваляне на заглушителя чрез използване на щифт от закалена стомана или чрез заваряване, залепване или използване на други подходящи мерки с еквивалентна степен на неизменност, ако заглушителят е част от оръжието.

                  5.15

                  Заглушител: Отстраняват се всички вътрешни части на заглушителя (за които това е възможно) и техните точки на закрепване, така че да остане само тръбата. Пробиват се отвори с диаметър, по-голям от калибъра на огнестрелното оръжие, и с надлъжен интервал 3 cm (за късоцевни огнестрелни оръжия) или 5 cm (за дългоцевни огнестрелни оръжия), през корпуса, като се прониква в разширителната камера. Като алтернативна възможност в корпуса се прави надлъжен прорез от минимум 6 mm, който прониква в разширителната камера.

                              6.

                              ПОЛУАВТОМАТИЧНИ ДЪЛГОЦЕВНИ ОГНЕСТРЕЛНИ ОРЪЖИЯ (ГЛАДКОЦЕВНИ, НАРЕЗНИ)

                  6.1

               Цев: Прави се надлъжен прорез в цевта, включително и на патронника, когато има такъв (широчина: >
                      калибър; дължина: за нарезните цеви — три пъти дължината на патронника, и за гладкостенните цеви — два пъти дължината на патронника). За огнестрелни оръжия без включена в цевта камера се прави надлъжен прорез (с широчина >
                      калибър; дължина: минимум
                      от дължината на цевта, измерена от съединителния конус на цевта.

                  6.2

                  Цев: Необходимо е да бъде пробит отвор и през двете стени на патронника, в който да бъде вложен и здраво заварен щифт от закалена стомана (с диаметър > 50 % от патронника, минимум 4,5 mm). Същият щифт може да се използва за застопоряване на цевта към затворната кутия. Като алтернативна възможност се вкарва и здраво се заварява в патронника запушалка с размера на патрона.

                  6.3

                  Цев: Отстранява се подавачът на патрони, ако има такъв.

                  6.4

                  Цев: Цевта трябва да бъде трайно фиксирана към огнестрелното оръжие чрез заваряване, залепване или използване на други подходящи мерки с еквивалентна степен на неизменност. За тази цел може да се използва щифтът, използван в операция 6.2.

                  6.5

                  Цев: За цевите за смяна, които не са сглобени към огнестрелното оръжие, се прилагат операции 6.1 — 6.4 и 6.12, в съответствие с конкретния случай. Освен това възможността цевите да бъдат монтирани на огнестрелно оръжие трябва трайно да бъде предотвратена чрез срязване, заваряване, залепване или използване на други подходящи мерки с еквивалентна степен на неизменност.

                  6.6

                  Затвор/затворна глава: Ударникът се отстранява или скъсява.

                  6.7

                  Затвор/затворна глава: Челото на затвора се отнема машинно или се отстранява под ъгъл между 45 и 75 градуса, измерен спрямо първоначалния ъгъл на челото. Необходимо е да бъде отстранен материал по цялото чело на затвора. Всички заключващи зъбци трябва да бъдат отстранени или значително отслабени.

                  6.8

                  Затвор/затворна глава: Отворът за ударника се заварява.

                  6.9

                  Спусков механизъм: Осигурява се разрушаване на физическата функционална връзка между спусъка и петлето, ударника или шепталото. Спусковият механизъм се стопява, а също и се заварява в цевната кутия/затворната рама, в съответните случаи. Ако такова стопяване на спусковия механизъм е невъзможно, той се отстранява и неговото място се запълва с наварен метал или епоксидна смола.

                  6.10

                  Спусков механизъм: Спусковият механизъм и/или гнездо трябва да бъдат заварени към цевната кутия/затворната рама (в случай че затворната рама е стоманена) или да бъдат залепени към цевната кутия с устойчиво на висока температура лепило (в случай че затворната рама е изработена от лек метал или от полимер).

                  6.11

                  Автоматична система: Газовото бутало, газовата тръба и газовото отверстие се унищожават посредством срязване или заваряване.

                  6.12

                  Автоматична система: Ако няма газово бутало, газовата тръба се отстранява. Ако цевта се използва като газово бутало, дезактивираната цев се заварява към гнездото. Във всички случаи, при които има газоотвеждащ отвор, той трябва да се затвори чрез заваряване.

                  6.13

                  Автоматична система: Челото на затвора се отнема машинно или се отстранява под ъгъл между 45 и 75 градуса, измерен спрямо първоначалния ъгъл на челото. Необходимо е да бъде отнет материал по цялата повърхност на челото на затвора и другаде, така че масата на затвора/болтовия затвор да бъде намалена с минимум 50 % от първоначалната маса. Затворът трайно се фиксира към огнестрелното оръжие чрез заваряване; залепване или използване на други подходящи мерки с еквивалентна степен на неизменност.

                  6.14

                  Автоматична система: В случаите, при които затворните глави са вградени в носач на болтовия затвор, носачът трябва да бъде намален с минимум 50 %. Затворната глава трябва да бъде трайно фиксирана към носача и носачът трябва да бъде трайно фиксиран към огнестрелното оръжие чрез заваряване, залепване или използване на други подходящи мерки с еквивалентна степен на неизменност.

                  6.15

                  Пълнители: Пълнителят се заварява с точкови заварки към затворната рама или към ръкохватката, в зависимост от вида на оръжието, с цел предотвратяване на отстраняването му.

                  6.16

                  Пълнители: Ако пълнителят липсва, на мястото му се правят точкови заварки или се използват подходящи мерки, или се поставя блокировка, така че трайно да се предотврати поставянето на пълнител.

                  6.17

                  Пълнители: Ако пълнителят е тръбен, прокарват се един или няколко щифта през пълнителя, патронника и затворната рама, така че те да бъдат трайно свързани помежду си. Съединението се закрепва чрез заваряване.

                  6.18

                  Заглушител: Трайно се предотвратява възможността за сваляне на заглушителя чрез използване на щифт от закалена стомана или чрез заваряване, залепване или използване на други подходящи мерки с еквивалентна степен на неизменност, ако заглушителят е част от оръжието.

                  6.19

                  Заглушител: Отстраняват се всички вътрешни части на заглушителя (за които това е възможно) и техните точки на закрепване, така че да остане само тръбата. Пробиват се отвори с диаметър, по-голям от калибъра на огнестрелното оръжие, и с надлъжен интервал 3 cm (за късоцевни огнестрелни оръжия) или 5 cm (за дългоцевни огнестрелни оръжия), през корпуса, като се прониква в разширителната камера. Като алтернативна възможност в корпуса се прави надлъжен прорез от минимум 6 mm, който прониква в разширителната камера.

                              7.

                              АВТОМАТИЧНИ ОГНЕСТРЕЛНИ ОРЪЖИЯ: НАПР. АВТОМАТИ, КАРТЕЧНИЦИ (КАРТЕЧНИ ПИСТОЛЕТИ), АВТОМАТИЧНИ ПИСТОЛЕТИ

                  7.1

               Цев: Прави се надлъжен прорез в цевта, включително и на патронника, когато има такъв (широчина: >
                      калибър; дължина: за нарезните цеви — три пъти дължината на патронника, и за гладкостенните цеви — два пъти дължината на патронника).

                  7.2

                  Цев: Необходимо е да бъде пробит отвор и през двете стени на патронника, в който да бъде вложен и здраво заварен щифт от закалена стомана (с диаметър > 50 % от патронника, минимум 4,5 mm). Същият щифт може да се използва за застопоряване на цевта към цевната кутия. Като алтернативна възможност в патронника се вкарва и здраво се заварява запушалка с размера на патрона.

                  7.3

                  Цев: Отстранява се подавачът на патрони, ако има такъв.

                  7.4

                  Цев: Цевта трябва да бъде трайно фиксирана към огнестрелното оръжие чрез заваряване, залепване или използване на други подходящи мерки с еквивалентна степен на неизменност. За тази цел може да се използва щифтът, използван в операция 7.2.

                  7.5

                  Цев: За цевите за смяна, които не са сглобени към огнестрелното оръжие, се прилагат операции 7.1 — 7.3, в съответствие с конкретния случай. Освен това възможността цевите да бъдат монтирани на огнестрелно оръжие трябва трайно да бъде предотвратена чрез срязване, заваряване, залепване или използване на други подходящи мерки с еквивалентна степен на неизменност.

                  7.6

                  Затвор/затворна глава: Ударникът се отстранява или скъсява.

                  7.7

                  Затвор/затворна глава: Челото на затвора се отнема машинно или се отстранява под ъгъл между 45 и 75 градуса, измерен спрямо първоначалния ъгъл на челото. Необходимо е да бъде отстранен материал по цялото чело на затвора. Всички заключващи зъбци трябва да бъдат отстранени или значително отслабени.

                  7.8

                  Затвор/затворна глава: Отворът за ударника се заварява.

                  7.9

                  Затворен блок (за автоматични пистолети): Челото на затвора се отнема машинно или се отстранява под ъгъл между 45 и 75 градуса, измерен спрямо първоначалния ъгъл на челото. Необходимо е да бъде отстранен материал по цялото чело на затвора.

                  7.10

                  Затворен блок (за автоматични пистолети): Ударникът се отстранява.

                  7.11

                  Затворен блок (за автоматични пистолети): Заключващите зъбци в затворния блок се отстраняват.

                  7.12

                  Затворен блок (за автоматични пистолети): Когато е приложимо, вътрешната част на зацепващия ръб на изреза за изхвърляне на гилзата, намиращ се в затворния блок, се отнема машинно под ъгъл в интервала между 45 градуса и 75 градуса.

                  7.13

                  Затворен блок (за автоматични пистолети): Ако затворът може да се отделя от тялото на затворния блок, дезактивираният затвор трябва да бъде трайно фиксиран към тялото на затворния блок.

                  7.14

                  Затворна рама/цевна кутия (за автоматични пистолети): Отстранява се подавачът на патрони, ако има такъв.

                  7.15

                  Затворна рама/цевна кутия (за автоматични пистолети): Поне 2/3 от релсите на затворния блок от двете страни на затворната рама се отстраняват машинно.

                  7.16

                  Спусков механизъм: Осигурява се разрушаване на физическата функционална връзка между спусъка и петлето, ударника или шепталото. Спусковият механизъм се стопява, а също и се заварява в цевната кутия/затворната рама, в съответните случаи. Ако такова стопяване на спусковия механизъм е невъзможно, той се отстранява и неговото място се запълва с наварен метал или епоксидна смола.

                  7.17

                  Спусков механизъм: Спусковият механизъм и/или гнездо трябва да бъдат заварени към цевната кутия/затворната рама (в случай че затворната рама е стоманена) или да бъдат залепени към цевната кутия с устойчиво на висока температура лепило (в случай че затворната рама е изработена от лек метал или от полимер).

                  7.18

                  Автоматична система: Газовото бутало, газовата тръба и газовото отверстие се унищожават посредством срязване или заваряване.

                  7.19

                  Автоматична система: Ако няма газово бутало, газовата тръба се отстранява. Ако цевта се използва като газово бутало, дезактивираната цев се заварява към гнездото. Във всички случаи, при които има газоотвеждащ отвор, той трябва да се затвори чрез заваряване.

                  7.20

                  Автоматична система: Челото на затвора се отнема машинно или се отстранява под ъгъл между 45 и 75 градуса, измерен спрямо първоначалния ъгъл на челото. Необходимо е да бъде отнет материал по цялата повърхност на челото на затвора и другаде, така че масата на затвора/болтовия затвор да бъде намалена с минимум 50 % от първоначалната маса. Затворът трайно се фиксира към огнестрелното оръжие чрез заваряване; залепване или използване на други подходящи мерки с еквивалентна степен на неизменност.

                  7.21

                  Автоматична система: В случаите, при които затворните глави са вградени в носач на болтовия затвор, носачът трябва да бъде намален с минимум 50 %. Затворната глава трябва да бъде трайно фиксирана към носача и носачът трябва да бъде трайно фиксиран към огнестрелното оръжие чрез заваряване, залепване или използване на други подходящи мерки с еквивалентна степен на неизменност.

                  7.22

                  Пълнители: Пълнителят се заварява с точкови заварки към затворната рама или към ръкохватката, в зависимост от вида на оръжието, с цел предотвратяване на отстраняването му.

                  7.23

                  Пълнители: Ако пълнителят липсва, на мястото му се правят точкови заварки или се използват подходящи мерки, или се поставя блокировка, така че трайно да се предотврати поставянето на пълнител.

                  7.24

                  Пълнители: Ако пълнителят е тръбен, се прокарват един или няколко щифта през пълнителя, камерата и затворната рама, така че те да бъдат трайно свързани помежду си. Съединението се закрепва чрез заваряване.

                  7.25

                  Заглушител: Трайно се предотвратява възможността за сваляне на заглушителя чрез използване на щифт от закалена стомана или чрез заваряване, залепване или използване на други подходящи мерки с еквивалентна степен на неизменност, ако заглушителят е част от оръжието.

                  7.26

                  Заглушител: Отстраняват се всички вътрешни части на заглушителя (за които това е възможно) и техните точки на закрепване, така че да остане само тръбата. Пробиват се отвори с диаметър, по-голям от калибъра на огнестрелното оръжие, и с надлъжен интервал 3 cm (за късоцевни огнестрелни оръжия) или 5 cm (за дългоцевни огнестрелни оръжия), през корпуса, като се прониква в разширителната камера. Като алтернативна възможност в корпуса се прави надлъжен прорез от минимум 6 mm, който прониква в разширителната камера.

                              8.

                              ПРЕДНОЗАРЯДНИ ОГНЕСТРЕЛНИ ОРЪЖИЯ, ВКЛЮЧИТЕЛНО С ЧУПЕЩА СЕ ЦЕВ (С ИЗКЛЮЧЕНИЕ НА РЕВОЛВЕРИТЕ С БАРАБАННО ЗАРЕЖДАНЕ)

                  8.1

               Цев: Прави се надлъжен прорез в цевта, включително и на камерата, когато има такава (широчина: >
                      калибър; дължина: три пъти диаметъра на куршума). За огнестрелни оръжия без включена в цевта газова камера се прави надлъжен прорез (с широчина >
                      калибър; дължина: минимум
                      от дължината на цевта, измерена от съединителния конус на цевта.

                  8.2

                  Цев: За огнестрелни оръжия с включена в цевта газова камера е необходимо да бъде пробит отвор през двете стени на газовата камера, в който да бъде вложен и здраво заварен щифт от закалена стомана (с диаметър > 50 % от патронника, минимум 4,5 mm). Същият щифт може да се използва за застопоряване на цевта към цевната кутия.
                  За огнестрелни оръжия без включена в цевта газова камера се заварява здраво съответстваща по размер запушалка от неръждаема стомана (с дължина минимум два пъти диаметъра на куршума), в цевта откъм страната на съединителния конус на цевта.

                  8.3

                  Цев: За цевите за смяна, които не са сглобени към огнестрелното оръжие, се прилагат операции 8.1 — 8.2, в съответствие с конкретния случай. Освен това възможността цевите да бъдат монтирани на огнестрелно оръжие трябва трайно да бъде предотвратена чрез срязване, заваряване, залепване или използване на други подходящи мерки с еквивалентна степен на неизменност.

                  8.4

                  В случай на чупеща се цев: Прорязва се машинно конус с ъгъл при върха най-малко 60 градуса, така че да се получи основа с диаметър, който е най-малко 10 mm или е равен на диаметъра на челото на затвора.

                  8.5

                  В случай на чупеща се цев: Ударникът се отстранява, отворът за ударника се уголемява до диаметър най-малко 5 mm и отворът за ударника се заварява.

                  8.6

                  Спусков механизъм: Осигурява се разрушаване на физическата функционална връзка между спусъка и петлето, ударника или шепталото. Спусковият механизъм се стопява, а също и се заварява в цевната кутия/затворната рама, в съответните случаи. Ако такова стопяване на спусковия механизъм е невъзможно, той се отстранява и неговото място се запълва с наварен метал или епоксидна смола.

                  8.7

                  Спусков механизъм: Спусковият механизъм и/или гнездо трябва да бъдат заварени към цевната кутия/затворната рама (в случай че затворната рама е стоманена) или да бъдат залепени към цевната кутия с устойчиво на висока температура лепило (в случай че затворната рама е изработена от лек метал или от полимер).

                  8.8

                  Нипели/отвори: Нипелът(ите) се отстранява(т) или заварява(т), отворът(ите) се заварява(т).

                  8.9

                  Отделна газова камера (няколко на брой газови камери, с изключение на барабанни): При наличие на отделна газова камера или на няколко на брой газови камери се отстранява вътрешната стена на газовата камера (вътрешните стени на газовите камери) по минимум 2/3 от нейната (тяхната) дължина чрез машинна обработка. Отстранява се колкото е възможно повече от вътрешната стена (вътрешните стени), в идеалния случай колкото е диаметърът на калибъра.

      ПРИЛОЖЕНИЕ II

         Образец за маркировка на дезактивирани огнестрелни оръжия

                  (1)

                  Знак, че оръжието е дезактивирано (запазва се като „EU“ във всички национални маркировки).

                  (2)

                  Означение за държавата, в която е извършено дезактивирането — официален международен код на съответната държава.

                  (3)

                  Символ на субекта (органа), който е удостоверил дезактивирането на огнестрелното оръжие.

                  (4)

                  Година на дезактивиране.

            Пълната маркировка се поставя единствено върху затворната рама на огнестрелното оръжие, а знакът за дезактивирано оръжие (1) и означението за държавата, в която е извършено дезактивирането (2), се поставят върху всички останали основни компоненти.

      ПРИЛОЖЕНИЕ III

         Образец на сертификат за дезактивирани огнестрелни оръжия

      (сертификатът се изготвя на хартия със защита срещу фалшифициране)

                  Лого на ЕС

                  Наименование на субекта (органа), проверил и удостоверил съответствието на дезактивирането
                  Лого

                     СЕРТИФИКАТ ЗА ДЕЗАКТИВИРАНЕ

                     Номер на сертификата:

                  Мерките за дезактивиране съответстват на изискванията в техническите спецификации за дезактивиране на огнестрелни оръжия, определени в приложение I към Регламент за изпълнение на Комисията (ЕС) 2018/337 от 5 март 2018 г.

                     Наименование на стопанския субект, извършил дезактивирането:

                     Държава:

                     Дата/година на удостоверяване на дезактивирането:

                     Производител/търговска марка на дезактивираното огнестрелно оръжие:

                     Тип:

                     Марка/модел:

                     Калибър:

                     Сериен номер (серийни номера):

                     Забележки:

                  Официален знак на ЕС за дезактивиране

                  Име, длъжност и подпис на отговорното лице

                     МОЛЯ, ОБЪРНЕТЕ ВНИМАНИЕ, ЧЕ: Настоящият сертификат е важен документ. Той следва да бъде пазен постоянно от собственика на дезактивираното огнестрелно оръжие. Основните компоненти на дезактивираното оръжие, за което се отнася настоящият сертификат, са маркирани с официален знак за извършена инспекция; тези знаци не трябва да бъдат отстранявани или променяни.

                     ПРЕДУПРЕЖДЕНИЕ: Подправянето на сертификат за дезактивиране може да представлява престъпление по националното законодателство.


title: Регламент за изпълнение (ЕС) 2018/338 на Комисията от 7 март 2018 година за разрешаване на употребата на препарат от 6-фитаза, получена от Aspergillus niger (DSM 25770), като фуражна добавка за пилета за угояване, пилета, отглеждани за кокошки носачки, прасета за угояване, свине майки, видове свине с по-малко стопанско значение, отглеждани за угояване или за разплод, пуйки за угояване, пуйки, отглеждани за разплод, всички други видове птици (с изключение на птици носачки) и отбити прасенца (притежател на разрешението BASF SE) (Текст от значение за ЕИП. )

text:
                  8.3.2018

                  BG

                  Официален вестник на Европейския съюз

                  L 65/17

            РЕГЛАМЕНТ ЗА ИЗПЪЛНЕНИЕ (ЕС) 2018/338 НА КОМИСИЯТА
      от 7 март 2018 година
      за разрешаване на употребата на препарат от 6-фитаза, получена от Aspergillus niger (DSM 25770), като фуражна добавка за пилета за угояване, пилета, отглеждани за кокошки носачки, прасета за угояване, свине майки, видове свине с по-малко стопанско значение, отглеждани за угояване или за разплод, пуйки за угояване, пуйки, отглеждани за разплод, всички други видове птици (с изключение на птици носачки) и отбити прасенца (притежател на разрешението BASF SE)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                  (2)

                  В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от 6-фитаза, получена от Aspergillus niger (DSM 25770). Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (3)

                  Заявлението се отнася до разрешаването на употребата на препарат от 6-фитаза, получена от Aspergillus niger (DSM 25770), като фуражна добавка за пилета за угояване, пилета, отглеждани за кокошки носачки, прасета за угояване, свине майки, видове свине с по-малко стопанско значение, отглеждани за угояване или за разплод, пуйки за угояване, пуйки, отглеждани за разплод, всички видове птици, отглеждани за угояване, за култивиране или за носачки, и отбити прасенца, която да бъде класифицирана в категорията „зоотехнически добавки“.

                  (4)

                  В становището си от 28 септември 2017 г. (2) Европейският орган за безопасност на храните („Органът“) заключи, че при предложените условия на употреба препаратът от 6-фитаза, получена от Aspergillus niger (DSM 25770), не се отразява неблагоприятно върху здравето на животните и хората, нито върху околната среда, както и че подобрява зоотехническите показатели и/или усвояването на фосфора при целевите видове животни. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (5)

                  При оценката на препарата от 6-фитаза, получена от Aspergillus niger (DSM 25770), беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                  (6)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животните, при спазване на условията, определени в същото приложение.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 7 март 2018 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  EFSA Journal (Бюлетин на ЕОБХ), 2017; 15(11)5024.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     Единици за активност/kg пълноценен фураж със съдържание на влага 12 %

                        Категория: „зоотехнически добавки“. Функционална група: „подобрители, увеличаващи смилаемостта на храната“

                     4a27

                     BASF SE

                     6-фитаза
                     ЕС 3.1.3.26

                        Състав на добавката:

                     Препарат от 6-фитаза, получена от Aspergillus niger (DSM 25770), с минимално съдържание на:
                     В твърдо състояние: 5 000  FTU (1)/g
                     В течно състояние: 5 000  FTU/g

                        Характеристика на активното вещество:

                     6-фитаза, получена от Aspergillus niger (DSM 25770)

                        Метод за анализ
                         (2)

                     За количественото определяне на активността на фитаза във фуражната добавка:

                                 —

                                 колориметричен метод, основан на ензимна реакция на фитаза върху фитат

                           За количественото определяне на активността на фитаза в премикси:

                                 —

                                 колориметричен метод, основан на ензимна реакция на фитаза върху фитат — VDLUFA 27.1.3

                           За количественото определяне на активността на фитаза във фуражи:

                                 —

                                 колориметричен метод, основан на ензимна реакция на фитаза върху фитат — EN ISO 30024

                     Прасета за угояване
                     Свине майки
                     Видове свине с по-малко стопанско значение, отглеждани за угояване или за разплод

                     —

                     100 FTU

                                 1.

                                 В упътването за употреба на добавката и премиксите се посочват условията на съхранение и устойчивостта при топлинна обработка.

                                 2.

                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазна дихателна маска.

                                 3.

                                 За употреба при отбити прасенца до 35 kg.

                     28.3.2028 г.

                     Отбити прасенца

                     125 FTU

                     Пилета за угояване
                     Пилета, отглеждани за кокошки носачки

                     750 FTU

                     Пуйки за угояване
                     Пуйки, отглеждани за разплод
                     Всички други видове птици (с изключение на птици носачки)

                     125 FTU

            (1)  1 FTU е количеството ензим, което освобождава 1 микромол неорганичен фосфат от натриев фитат на минута при pH 5,5 и температура 37 °С.

            (2)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.


title: Регламент за изпълнение (ЕС) 2018/339 на Комисията от 7 март 2018 година за изменение и за дерогация от Регламент (ЕО) № 2535/2001 по отношение на вносните лицензии за млечни продукти с произход от Исландия

text:
                  8.3.2018

                  BG

                  Официален вестник на Европейския съюз

                  L 65/21

            РЕГЛАМЕНТ ЗА ИЗПЪЛНЕНИЕ (ЕС) 2018/339 НА КОМИСИЯТА
      от 7 март 2018 година
      за изменение и за дерогация от Регламент (ЕО) № 2535/2001 по отношение на вносните лицензии за млечни продукти с произход от Исландия
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 187 от него,
      като има предвид, че:

                  (1)

                  В приложение V към Споразумението под формата на размяна на писма между Европейския съюз и Исландия за допълнителни търговски преференции за селскостопански продукти, въз основа на член 19 от Споразумението за Европейското икономическо пространство, одобрено с Решение (ЕС) 2017/1913 на Съвета (2), се предвижда повишаване на годишните безмитни квоти и въвеждане на нови квоти за сирена.

                  (2)

                  Тези нови количества в рамките на квотата ще се прилагат от 1 май 2018 г. В резултат на това следва, чрез дерогация от член 6 от Регламент (ЕО) № 2535/2001 на Комисията (3), да се установи нов период от 1 май до 31 декември 2018 г., който да замени периода от 1 юли до 31 декември 2018 г., както и да се определят количествата за този нов период в точка I.И от приложение I към посочения регламент, изменен с настоящия регламент.

                  (3)

                  Периодът за подаване на заявления приключва преди края на процедурата по одобрение, чрез която на заявителите се предоставя разрешение да извършват внос в рамките на квотите, считано от 1 юли 2018 г. За да могат заявителите, които все още не са включени в списъка на одобрените заявители, да участват в разпределянето на квотите за периода от 1 май до 31 декември 2018 г., следва да се предвиди дерогация от член 10 от Регламент (ЕО) № 2535/2001.

                  (4)

                  Периодът за подаване на заявления за лицензии за внос през първата половина на 2018 г., предвиден в член 14, параграф 1, буква а) от Регламент (ЕО) № 2535/2001, изтече. Поради това чрез дерогация от член 14, параграф 1, буква б) от посочения регламент следва да се предвиди разпоредба за нов период на подаване на заявления, а именно от 1 до 10 април 2018 г.

                  (5)

                  Поради това Регламент (ЕО) № 2535/2001 следва да бъде съответно изменен.

                  (6)

                  Мерките, предвидени в настоящия регламент, са в съответствие със становището на Комитета за общата организация на селскостопанските пазари,

            ПРИЕ НАСТОЯЩИЯ РЕГЛАМЕНТ:
      Член 1
      Изменение на Регламент (ЕО) № 2535/2001
      Регламент (ЕО) № 2535/2001 се изменя, както следва:

                  а)

                  В член 5 буква и) се заменя със следното:

                              „и)

                              квотите, предвидени в приложение V към Споразумението под формата на размяна на писма между Европейския съюз и Исландия за допълнителни търговски преференции за селскостопански продукти, одобрено с Решение (ЕС) 2017/1913 на Съвета (*1) („Споразумението с Исландия“)

                     (*1)  Решение (ЕС) 2017/1913 на Съвета от 9 октомври 2017 г. за сключване на Споразумението под формата на размяна на писма между Европейския съюз и Исландия за допълнителни търговски преференции за селскостопански продукти (ОВ L 274, 24.10.2017 г., стр. 57).“;"

                  б)

                  Точка I.И от приложение I към Регламент (ЕО) № 2535/2001 се заменя с текста в приложението към настоящия регламент.

            Член 2
      Дерогация от разпоредбите на Регламент (ЕО) № 2535/2001
      1.   Чрез дерогация от член 6, втората алинея от Регламент (ЕО) № 2535/2001 за количествата, посочени в точка I.И от приложение I към същия регламент, шестмесечният период от 1 юли до 31 декември 2018 г. се заменя с периода от 1 май до 31 декември 2018 г.
      2.   Чрез дерогация от член 10, параграф 1, втората алинея от Регламент (ЕО) № 2535/2001 се разрешава заявления за лицензии за внос в рамките на квотата за периода, посочен в параграф 1 от настоящия член, да подават — освен вносителите, фигуриращи в списъка — и заявителите, подали валидно заявление за одобрение преди 1 април 2018 г. в съответствие с член 8 от посочения регламент.
      3.   Чрез дерогация от член 14, параграф 1, буква б) от Регламент (ЕО) № 2535/2001 заявления за лицензии за внос за периода от 1 май до 31 декември 2018 г. за количествата, определени в точка I.И от приложение I към посочения регламент, изменен с настоящия регламент, се подават от 1 до 10 април 2018 г.
      4.   Заявленията, посочени в параграф 3, се подават за не по-малко от 5 тона и не повече от наличното количество. Не се подават заявления за периода от 1 юли до 31 декември 2018 г.
      5.   Лицензиите за внос, издадени за подадените в съответствие с параграф 3 заявления, са валидни до 31 декември 2018 г.
      Член 3
      Влизане в сила и прилагане
      Настоящият регламент влиза в сила на третия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Той се прилага от 1 април 2018 г.
         Съставено в Брюксел на 7 март 2018 година.

               За Комисията

               Председател

            Jean-Claude JUNCKER

         (1)  ОВ L 347, 20.12.2013 г., стр. 671.

         (2)  Решение (ЕС) 2017/1913 на Съвета от 9 октомври 2017 г. за сключване на Споразумението под формата на размяна на писма между Европейския съюз и Исландия за допълнителни търговски преференции за селскостопански продукти (ОВ L 274, 24.10.2017 г., стр. 57).

         (3)  Регламент (ЕО) № 2535/2001 на Комисията от 14 декември 2001 г. относно определяне на подробни правила за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и за откриване на тарифни квоти (ОВ L 341, 22.12.2001 г., стр. 29).

         ПРИЛОЖЕНИЕ

            „I.И

            Тарифни квоти съгласно приложение V към Споразумението с Исландия, одобрено с Решение (ЕС) 2017/1913
            Годишна квота от 1 януари до 31 декември
            (количество в тонове)
            Приложимо мито: освобождаване

                           Номер на квотата

                           09.4225

                           09.4226

                           09.4227

                           Описание
                            (*1)

                           Натурално масло

                           „Skyr“

                           Сирена

                        Код по КН

                        0405 10 11
                        0405 10 19

                        ex 0406 10 50  (*2)

                        ex 0406

                           с изключение на „Skyr“ от подпозиция 0406 10 50  от КН
                            (*2)

                           Количество за май – декември 2018 г.

                        201

                           793

                        9

                        Годишно количество през 2019 г.

                        439

                        2 492

                        31

                        Количество за януари — юни

                        220

                        1 246

                        16

                        Количество за юли — декември

                        219

                        1 246

                        15

                        Годишно количество през 2020 г.

                        463

                        3 095

                        38

                        Количество за януари — юни

                        232

                        1 548

                        19

                        Количество за юли — декември

                        231

                        1 547

                        19

                        Годишно количество, считано от 2021 г. и следващите години

                        500

                        4 000

                        50

                        Количество за януари — юни

                        250

                        2 000

                        25

                        Количество за юли — декември

                        250

                        2 000

                        25

            (*1)  Независимо от правилата за тълкуване на Комбинираната номенклатура, текстът на описанието на продуктите има само указателен характер, тъй като приложимостта на преференциалния режим за целите на настоящото приложение се определя от обхвата на кодовете по КН. Където са посочени „ех“ кодове по КН, приложимостта на преференциалния режим се определя въз основа на кода по КН и съответното описание, взети заедно.

            (*2)  Кодът по КН подлежи на изменение, когато окончателно се потвърди класирането на продукта.“


title: Регламент за изпълнение (ЕС) 2018/353 на Комисията от 9 март 2018 година за поправка на Регламент за изпълнение (ЕС) 2017/1145 относно изтеглянето от пазара на някои фуражни добавки, разрешени в съответствие с директиви 70/524/ЕИО и 82/471/ЕИО на Съвета, и за отмяна на неактуалните разпоредби, с които се разрешават посочените фуражни добавки (Текст от значение за ЕИП. )

text:
               12.3.2018

               BG

               Официален вестник на Европейския съюз

               L 68/3

         РЕГЛАМЕНТ ЗА ИЗПЪЛНЕНИЕ (ЕС) 2018/353 НА КОМИСИЯТА
   от 9 март 2018 година
   за поправка на Регламент за изпълнение (ЕС) 2017/1145 относно изтеглянето от пазара на някои фуражни добавки, разрешени в съответствие с директиви 70/524/ЕИО и 82/471/ЕИО на Съвета, и за отмяна на неактуалните разпоредби, с които се разрешават посочените фуражни добавки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 10, параграф 5 от него,
   като има предвид, че:

               (1)

               С Регламент за изпълнение (ЕС) 2017/1145 на Комисията (2) се изисква изтеглянето от пазара на фуражните добавки, които са пуснати на пазара и са вписани в Регистъра на фуражните добавки на Общността като съществуващи продукти в съответствие с член 10, параграф 1 от Регламент (ЕО) № 1831/2003 и за които не са били подадени заявления по член 10, параграфи 2 и 7 от посочения регламент преди срока, предвиден в тези разпоредби, или за които е било подадено заявление, но впоследствие то е оттеглено. С Регламент за изпълнение (ЕС) 2017/1145 също така се отменят регламентите или се заличават разпоредбите, с които се разрешават посочените добавки.

               (2)

               Приложение II към Регламент (ЕС) 2017/1145, съдържащо списък на добавките, които трябва да бъдат изтеглени от пазара с оглед на употребата им при определени видове животни, по погрешка включваше фуражната добавка кокцидиостатик, разрешена с Регламент (ЕО) № 1463/2004 на Комисията (3), въпреки че в определения срок бе подадено заявление в съответствие с член 10, параграф 2 от Регламент (ЕО) № 1831/2003. Поради това посоченият регламент беше отменен по погрешка с член 3 от Регламент за изпълнение (ЕС) 2017/1145. Регламент (ЕО) № 833/2005 на Комисията (4) беше посочен по погрешка в съображение 3 от Регламент за изпълнение (ЕС) 2017/1145 както като регламент, който следва да бъде изменен, така и като регламент, който следва да бъде отменен. Това следва да бъде поправено, така че да се посочва, че Регламент (ЕО) № 833/2005 следва да бъде само отменен. По погрешка Регламент (ЕО) № 1459/2005 на Комисията (5) не беше отменен с член 3 от Регламент за изпълнение (ЕС) 2017/1145, макар че с него се разрешават някои йодни съединения, които трябва да бъдат изтеглени от пазара в съответствие с Регламент (ЕС) 2017/1145. Регламент (ЕО) № 1443/2006 на Комисията (6) бе погрешно отменен с член 3 от Регламент за изпълнение (ЕС) 2017/1145. Само член 1 от посочения регламент и приложение I към него следва да се заличат, тъй като само тези разпоредби се отнасят до някои ензими, които трябва да бъдат оттеглени в съответствие с Регламент за изпълнение (ЕС) 2017/1145. Посочените грешки следва да бъдат поправени.

               (3)

               По погрешка разпоредбите на Регламент (ЕО) № 1334/2003 на Комисията (7) за разрешаване на някои железни съединения, които трябва да бъдат изтеглени от пазара в съответствие с Регламент за изпълнение (ЕС) 2017/1145, не бяха заличени с член 8 от посочения регламент, с който се изменя Регламент (ЕО) № 1334/2003. Посоченият член следва да бъде поправен.

               (4)

               В част А от приложение I към Регламент за изпълнение (ЕС) 2017/1145, в която се изброяват фуражните добавки, които трябва да бъдат изтеглени от пазара за всички видове и категории животни, в таблицата относно витамините е включена L формата на витамина менадионов натриев бисулфит. Това следва да се поправи, тъй като тази L форма не се посочва в разрешението.

               (5)

               Части А и Б от приложение I към Регламент за изпълнение (ЕС) 2017/1145 следва да бъдат поправени по отношение на някои оцветители, тъй като видовете и категориите животни, за които се изисква тези оцветители да бъдат изтеглени от пазара, и функциите на тези оцветители не са посочени правилно. Изискването за изтегляне от пазара на добавката за някои от тях се прилага само за някои видове, а употреба като оцветител е ограничена до някои функции.

               (6)

               Поради това Регламент за изпълнение (ЕС) 2017/1145 следва да бъде съответно поправен.

               (7)

               Погрешните разпоредби доведоха до объркване сред операторите във фуражния сектор, що се отнася до действителния нормативно определен статус на съответните добавки. Тази ситуация породи правна несигурност по отношение на приложимата нормативна уредба. Така тези грешки доведоха до някои пазарни смущения, свързани с поставеното под въпрос разрешение за пускане на пазара и употреба на определени добавки. Поради това поправките в Регламент за изпълнение (ЕС) 2017/1145 следва да се прилагат с обратно действие към деня на влизане в сила на въпросния регламент за изпълнение, с цел да се възстанови правната сигурност по отношение на нормативно определения статус на добавките, по отношение на които са били допуснати грешки, за да се избегнат евентуални вредни последици за засегнатите оператори и следователно да се постигне стабилност на пазара.

               (8)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЩИЯ РЕГЛАМЕНТ:
   Член 1
   Регламент за изпълнение (ЕС) 2017/1145 се поправя, както следва:

               1)

               Съображение 3 се поправя, както следва:

                           а)

                           препратката към Регламент (ЕО) № 1463/2004 се заличава заедно със съответната бележка под линия;

                           б)

                           препратката към Регламент (ЕО) № 833/2005 се заличава заедно със съответната бележка под линия от списъка на регламентите, които следва да бъдат изменени. Съответната бележка под линия се вмъква след думите „(ЕО) № 833/2005“ в списъка на регламентите, които следва да бъдат отменени;

                           в)

                           препратката към Регламент (ЕО) № 1459/2005 се вмъква между думите „(ЕО) № 833/2005“ и „(ЕО) № 492/2006“ в списъка на регламентите, които следва да бъдат отменени, заедно с бележка под линия, посочваща пълното му заглавие и позоваване на публикацията;

                           г)

                           препратката към Регламент (ЕО) № 1443/2006 се заличава заедно със съответната бележка под линия от списъка на регламентите, които следва да бъдат отменени, и се вмъква със съответната бележка под линия между думите „(ЕО) № 1284/2006“ и „и Регламент (ЕС) № 1270/2009“ в списъка на регламентите, които следва да бъдат изменени.

               2)

               Член 3 се заменя със следното:
               „Член 3
               Отмяна
               Отменят се регламенти (ЕО) № 937/2001, (ЕО) № 871/2003, (ЕО) № 277/2004, (ЕО) № 278/2004, (ЕО) № 1332/2004, (ЕО) № 1465/2004, (ЕО) № 833/2005, (ЕО) № 1459/2005, (ЕО) № 492/2006, (ЕО) № 1743/2006, (ЕО) № 757/2007 и (ЕО) № 828/2007.“

               3)

               В член 8 следните подточки се вмъкват след думите „Приложението към Регламент (ЕО) № 1334/2003 се изменя, както следва:“ и съществуващите подточки се преномерират съответно:

                           „1)

                           във вписване E 1 за желязо — Fe, думите „ферохлорид, тетрахидрат“ и целият текст, свързан само с ферохлорид, тетрахидрат, се заличават;

                           2)

                           във вписване E 1 за желязо — Fe, думите „железен цитрат, хексахидрат“ и целият текст, свързан само с железен цитрат, хексахидрат, се заличават;

                           3)

                           във вписване E 1 за желязо — Fe, думите „железен лактат, трихидрат“ и целият текст, свързан само с железен лактат, трихидрат, се заличават;“.

               4)

               Вмъква се следният член 25а:
               „Член 25а
               Изменение на Регламент (ЕО) № 1443/2006
               Член 1 от Регламент (ЕО) № 1443/2006 и приложение I към него се заличават.“

               5)

               Приложение I се поправя в съответствие с приложението към настоящия регламент.

         Член 2
   Влизане в сила
   Настоящият регламент влиза в сила в деня на публикуването му в Официален вестник на Европейския съюз.

   Той се прилага от 19 юли 2017 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 март 2018 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  Регламент за изпълнение (ЕС) 2017/1145 на Комисията от 8 юни 2017 г. относно изтеглянето от пазара на някои фуражни добавки, разрешени в съответствие с директиви 70/524/ЕИО и 82/471/ЕИО на Съвета, и за отмяна на неактуалните разпоредби, с които се разрешават посочените фуражни добавки (ОВ L 166, 29.6.2017 г., стр. 1).

      (3)  Регламент (ЕО) № 1463/2004 на Комисията от 17 август 2004 г. относно разрешението за 10 години на използването на Sacox 120 microGranulate при храненето на животни, добавка от групата на кокцидиостатиците и други медицински вещества (ОВ L 270, 18.8.2004 г., стр. 5).

      (4)  Регламент (ЕО) № 833/2005 на Комисията от 31 май 2005 г. относно безсрочното разрешаване на употреба на добавки в храните за животни (ОВ L 138, 1.6.2005 г., стр. 5).

      (5)  Регламент (ЕО) № 1459/2005 на Комисията от 8 септември 2005 г. за изменение на условията за разрешаване на редица хранителни добавки, принадлежащи към групата на следи от елементи (ОВ L 233, 9.9.2005 г., стр. 8).

      (6)  Регламент (ЕО) № 1443/2006 на Комисията от 29 септември 2006 г. относно постоянното разрешаване на някои добавки при храненето на животни, както и разрешаването за десет години на един кокцидиостатик (ОВ L 271, 30.9.2006 г., стр. 12).

      (7)  Регламент (ЕО) № 1334/2003 на Комисията от 25 юли 2003 г. за изменение на условията за разрешаване на редица добавки в храните за животни, принадлежащи към групата на олигоелементите (ОВ L 187, 26.7.2003 г., стр. 11).

      ПРИЛОЖЕНИЕ
      Приложение I се поправя, както следва:

                  1)

                  Част А се поправя, както следва:

                              а)

                              под заглавието „Витамини, провитамини и химически добре дефинирани вещества, които имат подобен ефект“ във вписването, отнасящо се до добавката витамин К, думите „L-менадионов натриев бисулфит“ се заменят с „менадионов натриев бисулфит“;

                              б)

                              под заглавието „Други оцветители“ вписването в таблицата, отнасящо се до оцветители, разрешени за оцветяване на храни съгласно правилата на Общността, се заменя със следното:

                                          „Съответен номер

                                          Оцветители, разрешени за оцветяване на храни съгласно правилата на Общността, с изключение на: карамел E150b, E150c и E150d; медни комплекси на хлорофилините E 141; железни оксиди червено, черно и жълто Е 172; титаниев диоксид (със структура на анатаз и рутил) Е 171; растителен въглен E 153

                                          Всички видове“

                  2)

                  Част Б се поправя, както следва:

                              а)

                              под заглавието „Каротеноиди и ксантофили“ вписването за добавката E161j астаксантин се заменя със следното:

                                          „E161j

                                          Астаксантин

                                          Всички видове, с изключение на:

                                                      —

                                                      Риби и ракообразни за употреба, спадаща към функционалната група 2, a), ii)

                                                      —

                                                      Декоративни риби за употреба, спадаща към функционалната група 2, a), iii)“

                              б)

                              под заглавието „Други оцветители“ таблицата, отнасяща се до вписванията за добавки E155, E104, E122 и E160b, се заменя със следното:

                                          „E 155

                                          Кафяво HT

                                          Кучета и котки

                                          E 104

                                          Хинолин жълто

                                          Всички видове, с изключение на животни, които не се отглеждат за производство на храни, за употреба, спадаща към функционалната група 2, a), i)

                                          E 122

                                          Азорубин (кармоизин)

                                          Всички видове, с изключение на кучета и котки, за употреба, спадаща към функционалната група 2, a), i)

                                          Съответен номер

                                          Оцветители, разрешени за оцветяване на храни съгласно правилата на Общността, с изключение на:

                                          E 102 Тартразин

                                          Всички видове, с изключение на кучета и котки

                                          Е 160b Биксин

                                          Всички видове, с изключение на кучета и котки

                                          E 110 Сънсет жълто FCF

                                          Всички видове, с изключение на кучета и котки

                                          E 120 Кармин (Кармин лейк WSP 50 %)

                                          Всички видове, с изключение на кучета и котки

                                          Е 124 Понсо 4 R

                                          Всички видове, с изключение на кучета и котки

                                          E 127 Еритрозин

                                          Всички видове, с изключение на кучета, котки и влечуги

                                          E 129 Алура червено

                                          Всички видове, с изключение на кучета и котки

                                          E 132 Индиготин

                                          Всички видове, с изключение на кучета и котки

                                          Е 133 Брилянтно синьо

                                          Всички видове, с изключение на кучета и котки

                                          E 160b

                                          Биксин като оцветител

                                          Декоративни риби

                                          E102

                                          Тартразин като оцветител

                                          Всички видове, с изключение на декоративни риби, хранещи се със семена декоративни птички и малки гризачи

                                          E131

                                          Патент синьо V като оцветител

                                          Всички видове, с изключение на животни, които не се отглеждат за производство на храни, за употреба, спадаща към функционалната група 2, a), i)

                                          E 124

                                          Понсо 4 R като оцветител

                                          Всички видове, с изключение на декоративни риби

                                          E127

                                          Еритрозин като оцветител

                                          Всички видове, с изключение на декоративни риби

                                          E132

                                          Индиготин като оцветител

                                          Всички видове, с изключение на декоративни риби

                                          E 141

                                          Медни комплекси на хлорофилините като оцветител

                                          Всички видове, с изключение на декоративни риби, хранещи се със семена декоративни птички и малки гризачи

                                          E110

                                          Сънсет жълто FCF като оцветител

                                          Всички видове, с изключение на декоративни риби, хранещи се със семена декоративни птички и малки гризачи

                                          E 153

                                          Растителен въглен като оцветител

                                          Всички видове, с изключение на декоративни риби“


title: Регламент за изпълнение (ЕС) 2018/352 на Комисията от 8 март 2018 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Moules de bouchot de la Baie du Mont-Saint-Michel“ (ЗНП))

text:
               12.3.2018

               BG

               Официален вестник на Европейския съюз

               L 68/2

         РЕГЛАМЕНТ ЗА ИЗПЪЛНЕНИЕ (ЕС) 2018/352 НА КОМИСИЯТА
   от 8 март 2018 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Moules de bouchot de la Baie du Mont-Saint-Michel“ (ЗНП))
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Moules de bouchot de la Baie du Mont-Saint-Michel“, регистрирано по силата на Регламент за изпълнение.(ЕС) № 636/2011 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Moules de bouchot de la Baie du Mont-Saint-Michel“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 март 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент за изпълнение.(ЕС) № 636/2011 на Комисията от 29 юни 2011 г. за вписване на название в регистъра на защитените наименования за произход и защитените географски указания [Moules de bouchot de la Baie du Mont-Saint-Michel (ЗНП)] (ОВ L 170, 30.6.2011 г., стр. 28).

      (3)  ОВ C 383, 14.11.2017 г., стр. 12.